A kamatperiódus alatt nem változhat a törlesztőrészleted, ugyanakkor – miután több évtizedre szóló kölcsönről van szó – a jogszabályok annyiban védik a bankok üzletét, hogy a hitelhez kapcsolódó költségeiket az aktuális piaci környezethez igazíthassák. A bankoknak így évente egyszer lehetőségük van arra, hogy a hitelhez kapcsolódó díjakat és költségeket (számlavezetési díj, utalások díja, stb.) az előző évi, a Központi Statisztikai Hivatal által kimutatott fogyasztói árindexhez igazítsák (lényegében ez a díjak inflációkövetése). A bank saját maga dönthet arról, hogy érvényesíti-e ezt vagy sem. Ha igen, a módosítás maximális értéke akkor is csak az előző évi árváltozás értéke lehet, ha a korábbi években nem módosította a költségeit. Ilyen esetben a hitel kamata nem módosul, azonban a hitelhez kapcsolódó teljes hiteldíj mutató (THM) igen, és ennek köszönhetően a törlesztőrészletünk is változhat. Miután azonban a kölcsön igen kicsiny részét teszik ki a díjak és költségek, ez a módosulás jellemzően alig észrevehető.